Tiltale for, som kaptajn på skibet, at have undladt at underrette Søværnets Operative Kommando om grundstødningen jf. bekendtgørelse nr. 573 af 18. juni 2008, indberetningsbekendtgørelsen... Vis mere
Ret: Retten i Hillerød (1. instans)
Faggruppe: Straffesag — Bødesag
Sagsemner: Søfart;

/

Retten i Hillerød

Udskrift af dombogen

D O M
afsagt den 7. december 2010.

Rettens nr. 7-1552/2010
Politiets nr. 0900-88115-00001-10
Anklagemyndigheden
mod
Tiltalte
CPR nr. (Født 1946)

Anklageskrift er modtaget den 18. maj 2010.

Tiltalte er tiltalt for overtrædelse af

bekendtgørelse nr. 573 af 18. juni 2008, indberetningsbekendtgørelsen § 15,
jf. § 2, stk. 1,
ved den 25. marts 2010, ca. kl. 09.53, i sejlranden ud for Sølager i Roskilde
Fjord, Halsnæs kommune, på position 55 56,55N - 01 154,46E som kaptajn på
skibet, Navn, Nr., at have undladt at underrette Søvær-nets Operative
Kommando om grundstødningen.

Påstande

Anklagemyndigheden har nedlagt påstand om bødestraf på 10.000 kr.

Tiltalte har nægtet sig skyldig.

Sagens oplysninger

Tiltalte har forklaret, at det er korrekt, at han på det angivne tids-
punkt var kaptajn på skibet Navn. Det er et stort dobbeltskroget skib. Skibet var
i færd med at sejle jord fra Frederiksværk til Oslofjorden. Der hav-de i løbet af
vinteren været meget is på havet, og den havde flyttet navigati-
onsafmærkningerne. I udsejlingen fra Frederiksværk var 2 grønne bøjer for-
svundet, og en rød bøje var flyttet ca. 60 meter i nordvestlig retning. Tiltalte
lavede på baggrund af dette en afmærkningsfejl, som medførte en grundberø-
ring. Skibet var fortsat i bevægelse, og det sad ikke fast. Tiltalte sejlede i ran-
den med meget lav hastighed, omkring 3 knob. Tiltalte blev opmærksom på, at
han var for tæt på bunden, idet skibet gav sig til at vibrere, og derefter var der
en grundberøring. Han stoppede skibet. Skibet blev suget mod nord, hvor der
var mindre vand, den såkaldte kanaleffekt. Han fik vendt skibet, og sejlede
tilbage mod dybt vand for at få skibet vendt rundt, så han kunne kom-me ud af
fjorden. Tiltalte har ikke selv indberettet forholdet til Søværnets

Std 75271



/

side 2

Operative Kommando. Det er ikke hans opgave som kaptajn.  Når der opstår
situationer som denne, skal han følge rederiets krisepolitik, og tiltalte gav i
henhold til denne politik besked til rederiet og til agenten i Frederiksværk, som
han forventede indberettede hændelsen. Tiltalte var som skibsfører opta-get af
andre ting, særligt at få styr på besætningen, skibet og lasten, hvilket har højeste
prioritet i sådanne situationer. Han ved, at Søværnets Operative Kommando fik
besked om hændelsen, da han var i kontakt med dem over ra-dioen. De
betegnede situationen som en bagatelsag, og oplyste at skibet ikke ville blive
holdt tilbage. De ønskede ham tilmed en fort-sat god tur.

Vidne 1 har forklaret, at han er ansat som daglig leder hos Virksomhed A/S i
Frederiksværk . Firmaet har altid været agent for tiltaltes skib ved sejladser i
området. Vidnets arbejde består i daglig kommunikation mel-lem parterne, og i
at være skibets repræsentant udadtil. Vidnet husker ikke, om der den
pågældende dag var særlig høj eller lav vandstand. Han husker li-geledes ikke
vandstanden på det præcise tidspunkt, men den skifter ca. hver 6 time med en
afvigelse på ca. 10-20 cm. Der var temmelig meget is på van-det denne vinter.
På et tidspunkt havde en grøn kost, som er en del af bøje-rækken, revet sig løs
og lå på tværs af sejlrenden. Den blev fjernet af en lokal slæbebåd fra
Hundested, og den blev ikke sat op igen, før isen var helt væk. Vidnet husker
ikke, om der har været nogle forskydninger ved de røde lys-bøjer. Der var en
lysbøje på Kirkegrunden, der på et tidspunkt var ude af po-sition. Der kan godt
have været andre forskydninger af de røde bøjer på grund af isen.

Når der sker noget med et skib som feks. en grundstødning eller sejlads uden
for bøjerne, skal kaptajnen informere Søværnets Operative Kommando (SOK)
herom. Kaptajnen skal ikke nødvendigvis havde alle nødvendige kon-
taktoplysninger om bord, da han kan kalde kystvagten og få de relevante op-
lysninger. Vidnet fik efter hændelsen besked om, at skibet havde haft en
grundstødning, og at SOK var informeret. Denne information fik han dels fra
tiltalte, og dels fra Person, Virksomhed. Han foretog sig derfor ikke selv mere,
da han havde fået oplyst, at SOK var informeret, og skibet var sej-let videre,
idet der ikke havde været udslip eller andet.

Vidne 2 har forklaret, at han er ansat hos Søværnets Operative Kom-mando
(SOK). Han er uddannet skibsfører og vagtholdsleder i Maritime As-sistant
Service. SOK fik den 25. marts 2010 en anmeldelse fra skibsføreren på færgen
Colombus om, at skibet Navn var stødt på grund øst for færge-lejet og havde
bakket af. Han kontrollerede oplysninger via AIS-udstyret, hvor han også kan
se bagudrettet, hvorledes et skib har bevæget sig. Vidnet har oprettet sagen kl.
10.19 zulu, svarende til kl. 11.19 dansk tid. Den første indføring omkring sagen
er sket kl. 09.58 zulu, svarende til kl. 10.58, og an-meldelsen er således sket før
dette tidspunkt. Af AIS oplysningerne kan han se, at der kl. 08.58 zulu,
svarende til kl. 9.58 er sket en grundstødning, idet skibets hastighed inden for et
kort interval er faldet fra 10,5 knob til 0,1 knob. En sådan grundstødning skal
indberettes til kystvagten i det pågælden-



/

side 3

de land, i Danmark til SOK. Dette fremgår også af de internationale retnings-
linier for skibsførere. Efter indberetningen moniterede SOK skibet, og da ski-
bet igen var på frit vand, bad vidnet KGM, Kattegat Marine Distrikt, om at
kalde skibsføreren op over radioen. Vidnet talte herefter kl.11.36 zulu, sva-
rende til kl. 12.36 dansk tid, med tiltalte, som erkendte, at skibet havde haft en
grundstødning. Ved en grundstødning er det vigtigste for kaptajnen at ta-ge
hånd om skib, besætning og last. Selvom kaptajnen har interne regler fra
rederiet, skal kaptajnen altid overholde de stedlige love og de internationale
søfartslove. SOK giver skibsføreren en vis tidsmæssig margin, tilpasset efter
forholdene, til at opfylde pligten til indberetning. I denne sag har SOK ikke
modtaget nogen indberetning fra skibet, således som tiltalte har pligt til. Da
vidnet talte med tiltalte, sagde vidnet, at der ikke ville ske tilbageholdelse, da
der var tale om en grundstødning på sandbund, og der havde ikke været tale om
noget udslip. Det var derfor i orden, at skibet sejlede videre. Vidnet gjor-de også
tiltalte opmærksom på, at der kunne blive tale om et bødeansvar for manglende
indberetning til SOK.

SOK har i anmeldelse af 9. april 2010 vedrørende pligten til indberetning an-
ført følgende:

"Pligten til at foretage indberetning af f.eks grundstødning påhviler i
henhold til indberetningsbekendtgørelsens føreren af et skib, jf. be-
kendtgørelsens § 2, stk. 1, 1. pkt. og § 2, stk. 1, 3. pkt.

Formålet med indberetningspligten er , at myndighederne (dvs SOK) har
mulighed for hurtigt at vurdere, hvilken risiko grundstødningen in-
debærer for forurening af havmiljøet og på den baggrund evt. iværk-sætte
beredskabsmæssige foranstaltninger som at overvåge bjærgnin-gen samt
evt. udstede påbud om tømning af olietanke. Jo hurtigere SOK får
kendskab til en grundstødning, kollision eller anden hændelse til søs, jo
bedre er chancerne for at forhindre eller begrænse en evt. for-urening.

Det fremgår af forslaget til havmiljøloven (Lovforslag L 79 fremsat den
11. december 1079, FT 1979-80 (2. samling), tillæg A, 1001 f), at ind-
beretningspligten ikke blot er en pligt til indberetning, når der er sket eller
der skønnes at være fare for udtømning, men i ethvert tilfælde af
kollission eller grundstødning. Baggrunden for denne bestemmelse an-
føres i lovforslaget at være tidligere års erfaringer med bekæmpelse af
olieforurening, hvor myndighederne i tilfælde af grund-stødninger og
lignende er blevet underrettet så sent, at bekæmpelsesmulighederne ved
egentligt olieudslip ville være blevet alvorligt forringede. For at minds-ke
sandsynligheden for, at fejlskøn skulle medføre ringere bekæmpel-
sesmuligheder og dermed skader på havmiljøet, fastsættes derfor en
indberetningspligt i ethvert af de nævnte tilfælde (grundstødning eller
kollision), uanset om det på skibet skønnes, at der ikke umiddelbart er fare
for udtømning."



/

side 4

Rettens begrundelse og afgørelse

Tiltalte var skibsfører på skibet Navn, der den 25. marts 2010 sejlede med jord
fra Frederiksværk med retning mod Norge. Af de af Søværnets Operati-ve
Kommando optagne AIS fotos fremgår det, at skibets hastighed på et kort
interval faldt fra 10,5 knob til 0,1 knob, hvilket viser, at der er sket en
grundstødning, den 25. marts 2010 kl. 08.52 zulu, svarende til kl. 09.52 dansk
tid. Det må efter oplysningerne i sagen, herunder den af Vidne 2 afgivne
forklaring, lægges til grund, at SOK ikke modtog en indberetning om
grundstødningen fra skibets fører, og at det var SOK, der kl. 12.37 dansk tid tog
kontakt til skibets fører, som bekræftede hændelsen. Tiltalte havde på dette
tidspunkt fortsat ikke foretaget indberetning om hændelsen mere end 2 ½ time
tidligere. På dette tidspunkt havde tiltalte efter den af Vidne 2 afgivne forklaring
haft en rimelig tid til først at opfylde sine forpligtelser som skibsfører til at
eftergå skibet og sikre sig, at besætning, skib og last var i or-den, og dernæst at
foretage indberetning.

Der er efter danske og internationale regler pligt for en skibsfører til at fore-tage
indberetning ved grundstødninger, da dette generelt medfører en fare for
miljøudslip. Pligten til at foretage indberetning påhviler skibsføreren. Indbe-
retningen skal ske straks efter hændelsen. Retten har herved også henset til det
af SOK herom anførte. Det findes bevist, at tiltalte har undladt at opfylde den
indberetningspligt, der påhviler ham efter dansk ret, jf. indberetningsbe-
kendtgørelsen, bekendtgørelse nr. 573 af 18. juni 2008 om indberetning i
henhold til lov om beskyttelse af havmiljøet, § 2, stk. 1, og han findes således
skyldig i den rejste tiltale.

Straffen fastsættes jf. indberetningsbekendtgørelsens § 15, til en bøde på 10.000
kr. Retten har herved lagt vægt på oplysningerne fra SOK om, at ad-ministrative
bøder i sager af denne karakter normalt fastsættes til dette beløb. Der ses ikke at
være skærpende eller formildende omstændigheder i sagen.

Forvandlingsstraffen fastsættes som nedenfor bestemt.

Thi kendes for ret:

Tiltalte skal betale en bøde på 10.000 kr.

Forvandlingsstraffen for bøden er fængsel i 10 dage.

Tiltalte skal betale sagens omkostninger.

Dommer



/





/